CELEX: 62021CN0701
Language: et
Date: 2021-11-19 00:00:00
Title: Kohtuasi C-701/21 P: Mytilinaios AE – Omilos Epicheiriseoni 19. novembril 2021 esitatud apellatsioonkaebus Üldkohtu (kolmas koda laiendatud koosseisus) 22. septembri 2021. aasta otsuse peale liidetud kohtuasjades T-639/14 RENV, Τ-352/15 ja Τ-740/17: Dimosia Epicheirisi Ilektrismou AE versus Euroopa Komisjon, keda toetas Mytilinaios AE – Omilos Epicheiriseon

24.1.2022   
            
            
               ET
            
            
               Euroopa Liidu Teataja
            
            
               C 37/21
            
         
      Mytilinaios AE – Omilos Epicheiriseoni 19. novembril 2021 esitatud apellatsioonkaebus Üldkohtu (kolmas koda laiendatud koosseisus) 22. septembri 2021. aasta otsuse peale liidetud kohtuasjades T-639/14 RENV, Τ-352/15 ja Τ-740/17: Dimosia Epicheirisi Ilektrismou AE versus Euroopa Komisjon, keda toetas Mytilinaios AE – Omilos Epicheiriseon
      (Kohtuasi C-701/21 P)
      (2022/C 37/28)
      Kohtumenetluse keel: kreeka
      
         Pooled
      
      
         Apellant: Mytilinaios AE – Omilos Epicheiriseon (esindajad: advokaadid Vassilios-Spyridon Christianos ja Georgios Karydis)
      
         Teised menetlusosalised: Dimosia Epicheirisi Ilektrismou AE (DEI), Euroopa Komisjon
      
         Apellandi nõuded
      
      
                  —
               
               
                  tühistada Üldkohtu otsus liidetud kohtuasjades T-639/14 RENV, T-352/15 ja T-740/17;
               
            
                  —
               
               
                  vajaduse korral saata kohtuasi tagasi Üldkohtule otsustamiseks;
               
            
                  —
               
               
                  mõista kõik kohtukulud välja DEI AE-lt.
               
            
         Väited ja peamised argumendid
      
      Vaidlustatud kohtuotsuse esemeks oli kindlaks teha, kas komisjonil oleks pidanud tekkima määruse 2015/1589 (1) artikli 4 lõigete 3 ja 4 tähenduses kahtlusi või tõsiseid raskusi riigiabi olemasolu suhtes seoses DEI AE poolt apellandile pärast vahekohtu otsust kohaldatud elektritarne tariifiga, mille tõttu oleks ta pidanud algatama ametliku uurimismenetluse.
      Oma apellatsioonkaebuse põhjendamiseks esitab apellant kolm väidet selle kohta, et vaidlustatud kohtuotsuses:
      
                  —
               
               
                  
                     esiteks jättis Üldkohus seoses DEI AE huviga tühistamishagi esitada analüüsimata õiguse üldpõhimõtted „nemo auditur […]“ ja „venire contra factum prooprium“.
               
            
                  —
               
               
                  
                     teiseks rikkus Üldkohus õigusnormi ühelt poolt seoses ELTL artikli 107 lõikes 1 viidatud eraettevõtja kriteeriumiga ja teiselt poolt seoses vahekohtu staatusega riigiorganina.
               
            
                  —
               
               
                  
                     kolmandaks rikkus Üldkohus õigusnormi määruse 2015/1589 artikli 4 tõlgendamisel ühelt poolt seoses kahtluste või tõsiste raskuste eeldamisega riigiabi olemasolu kohta kaebuste esialgse läbivaatamise etapis ja teiselt poolt seoses tõendamiskohustuse ümberpööramisega.
               
            
         (1)  Nõukogu 13. juuli 2015. aasta määrus (EL) 2015/1589, millega kehtestatakse üksikasjalikud eeskirjad Euroopa Liidu toimimise lepingu artikli 108 kohaldamiseks (ELT 2015, L 248, lk 9).